Pieris (sommerfugler)

bare europeiske arter
 P. balcana
 P. brassicae
 P. bryoniae
 P. cheiranthi
 P. ergane
 P. krueperi
 P. mannii
 P. napi
 P. rapae

Pieris er en slekt av sommerfugler i gruppen hvitvinger.

Utseende 
Pieris er en gruppe med mellomstore og store hvitvinger. De har vanligvis hvite vinger, med mørk spiss på framvingene.  Hunnene har også gjerne en eller flere runde mørke flekker i ytre del av forvingene. Undersiden av bakvingen er oftest gulaktig eller grågul, det kabn være striper av grå eller grønnlige skjell som følger vingeårene. De flyr ganske langsomt og i en rett linje. Larvene er lange og sylindriske med korte hår, mer eller mindre grønnlige på farge.

Levevis 
Disse artene har vanligvis larver som lever mer eller mindre selskapelig på planter i korsblomstfamilien (Brassicaceae), inkludert dyrkede arter som kål, raps og sennep. Hunnene blir tiltrukket av sennepsoljer som disse plantene skiller ut, dette er stoffer som virker frastøtende på de fleste andre insekter. Pieris-artene lever i åpne områder, ofte i kulturlandskap, men også for eksempel i fjellet. Flere av artene, blant annet stor kålsommerfugl, kan foreta lange vandringer. De har gjerne flere generasjoner hvert år, i Norge oftest to.

Utbredelse 
Slekten har en holarktisk utbredelse og én eller flere arter forekommer nesten over alt i Nord-Afrika, Europa, Nord-Asia og Nord-Amerika. I tillegg er liten kålsommerfugl innført til Australia.

Skadedyr 
Noen av artene lever i larvestadiene på kålplanter og regnes blant de mest alvorlige skadedyr i jordbruket. Problemet er størst i varmere strøk, i Norge er stor kålsommerfugl (P. rapae) og liten kålsommerfugl (P. brassicae) forholdsvis sjelden i store deler av landet. De finnes stort sett bare lengst sør. Den svært like og den vanligste arten i Norge er rapssommerfuglen (P. napi), som finnes over hele landet.

Navnet 
Det latinske navnet, kommer av det greske ordet Pieris, og betyr «musa», som har med navnet på stedet Pieria, ved Olympus.

Systematisk inndeling 
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

 sommerfugler (Lepidoptera) 
 gruppe / overfamilie dagsommerfugler (Papilionoidea)
 familie hvitvinger (Pieridae) 
 delgruppe Pierinae
 delgruppe / stamme Pierini
 slekt Pieris  Schrank, 1801 
 stor kålsommerfugl Pieris brassicae (Linnaeus, 1758) 
 Pieris cheiranthi (Hübner, 1806) 
 Pieris naganum (Moore, 1884) 
 Pieris deota (Nicéville, 1884) 
 Pieris tadjika Grum-Grshimailo, 1888 
 rapssommerfugl Pieris napi (Linnaeus, 1758) 
 Pieris ajaka Moore, 1865
 Pieris oleracea Harris, 1829 
 Pieris marginalis Scudder, 1861 
 Pieris bryoniae (Hübner, 1806) 
 Pieris pseudorapae (Verity, 1908) 
 Pieris persis (Verity, 1922) 
 Pieris bowdeni Eitschberger, 1984 
 Pieris narina (Verity, 1908) 
 Pieris ochsenheimeri (Staudinger, 1886) 
 Pieris euorientis (Verity, 1908) 
 Pieris dulcinea (Butler, 1882) 
 Pieris melete Ménétriés, 1857 
 Pieris nesis Fruhstorfer, 1909 
 Pieris canidia (Linnaeus, 1768) 
 Pieris extensa Poujade, 1888 
 Pieris dubernardi Oberthür, 1884 
 Pieris davidis Oberthür, 1876 
 liten kålsommerfugl Pieris rapae (Linnaeus, 1758) 
 Pieris mannii (Mayer, 1851) 
 Pieris ergane (Geyer, 1828) 
 Pieris krueperi Staudinger, 1860 
 Pieris mahometana (Grum-Grshimailo, 1888) 
 Pieris balcana Lorkovic, 1970 
 Pieris virginiensis Edwards, 1870 
 Pieris erutae Poujade, 1888 
 Pieris brassicoides Guérin-Méneville, 1849

Kilder 
 Fauna Europaea Web Service (2004) Fauna Europaea version 1.1, www.faunaeur.org.
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7

Eksterne lenker 
 
 Pieris – www.nic.funet.fi/ – Lepidoptera database
 Moths and Butterflies of Europe and North Africa - flott bildesamling.
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Pieris på Tree of life

Hvitvinger
Sommerfugler formelt beskrevet i 1801
Dyr formelt beskrevet av Franz von Paula Schrank

en:Whites (butterfly)
pl:Pieris